**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 16 /01/2025**

**Αριθ. Πρωτ. 778**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 6**

**Εισήγηση προς το Δημοτικό Συμβούλιο περί διατήρησης κενωθέντος περιπτέρου επί της πλατείας Αγίου Μελετίου στην Κοινότητα Λιβαδειάς.**

Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Αγνιάδης Παναγιώτης

2. Τουμαράς Βασίλειος Αν και είχε νόμιμα προσκληθεί

3. Καλλιαντάσης Χρήστος

4. Τόλιας Δημήτριος - αν/κό μέλος κ. Παπαβασιλείου Αικατερίνης

5. Μίχας Δημήτριος

6. Ταγκαλέγκας Ιωάννης

Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης έθεσε

υπόψη των μελών την με αριθ.πρωτ. 50/03-01-2025 έγγραφη εισήγηση του Τμ. Εσόδων & Περιουσίας

του Δήμου Λεβαδέων στην οποία αναφέρονται:

*Με την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’), όπως αντικαταστάθηκε από το άρθρο 76 του Ν. 4257/14 (ΦΕΚ 93/14.04.2014 τεύχος Α’), ορίζονται τα εξής:*

*«3. Με απόφαση του δημοτικού συμβουλίου καθορίζονται οι θέσεις των περιπτέρων και αποτυπώνονται σε σχετικά τοπογραφικά διαγράμματα αρμόζουσας κλίμακας, στα οποία απεικονίζονται ευκρινώς και με βάση την τέχνη και την επιστήμη, το κουβούκλιο του περιπτέρου, ο περιβάλλον χώρος του και ο ευρύτερος κοινόχρηστος, περιβάλλων χώρος.*

*Η ανωτέρω απόφαση εκδίδεται* ***μετά από γνώμη της οικείας δημοτικής ή τοπικής κοινότητας*** *και εισήγηση της Δημοτικής Επιτροπής. Με όμοια απόφαση, επιτρέπεται η μετατόπιση περιπτέρου, σύμφωνα με τις διατάξεις του άρθρου 20 του ν.δ. 1044/1971. Ειδικότερα και συμφώνα με τις διατάξεις του Ν. 4555/2018 , άρθρο 84 , παρ. 2β «Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του άρθρου 83 του Ν. 3852/2010» : «Το συμβούλιο της κοινότητας διατυπώνει επίσης , γνώμη και προτάσεις , είτε με δική του πρωτοβουλία είτε κατόπιν παραπομπής από τα αρμόδια όργανα του δήμου , για την αξιοποίηση των ακινήτων του δήμου που βρίσκονται στην κοινότητα , την κάθε μορφής εκμίσθωση ή παραχώρηση εκτάσεων εντός των ορίων αυτής , καθώς και την εκποίηση , εκμίσθωση , δωρεάν παραχώρηση χρήσης , ανταλλαγή και δωρεά , περιουσιακών εν γένει στοιχείων του δήμου που βρίσκονται στα όρια της κοινότητας» .*

*Για τον καθορισμό των θέσεων περιπτέρων λαμβάνονται υπόψη οι εκάστοτε ισχύουσες διατάξεις που αφορούν στην προστασία του φυσικού, πολιτιστικού και αρχιτεκτονικού περιβάλλοντος, των δασικών περιοχών, των αρχαιολογικών και ιστορικών τόπων, της δημόσιας κυκλοφορίας, την αισθητική και λειτουργική φυσιογνωμία του αστικού περιβάλλοντος, καθώς και την εν γένει προστασία της κοινής χρήσης. Με τοπικές κανονιστικές αποφάσεις, καθορίζονται οι προδιαγραφές κατασκευής και τοποθέτησης των κουβουκλίων, ανάλογα με τις τοπικές ιδιαιτερότητες»*

*Στην εγκύκλιο ΥΠ.ΕΣ. εγκ. 38/23463/06.06.2014 επισημαίνεται ότι ο καθορισμός (χωροθέτηση) των θέσεων περιπτέρων, αφορά τόσο σε νέες θέσεις όσο και σε αυτές που έχουν κενωθεί για οποιονδήποτε λόγο.*

*Επιπλέον επισημαίνεται ότι εφεξής δεν νοείται η έννοια του "σχολάζοντος" περιπτέρου αλλά του "κενωθέντος". Κατά την πρώτη διαδικασία καθορισμού των θέσεων συνυπολογίζονται και τα κενωθέντα περίπτερα. Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία:*

*Το δημοτικό συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Δημοτικής Επιτροπής αποφασίζει αν θα διατηρηθεί το κενωθέν περίπτερο ή θα απομακρυνθεί.*

*Αν αποφασιστεί η διατήρησή του, εφαρμόζεται η ως άνω διαδικασία.*

***Στην Κοινότητα Λιβαδειάς κενώθηκε λόγω θανάτου της αδειούχου εκμετάλλευσης του περιπτέρου που βρίσκεται στην Πλατεία Αγίου Μελετίου (με αποβιώσαντα αδειούχου εκμετάλλευσης την Στρουμπούλα Μαρία χήρα Αντωνίου με ημερομηνία θανάτου 04/01/2016).***

***Η μίσθωση που είχε συνάψει ο μισθωτής Βόγγλης Παρασκευάς του Δημητρίου με την εκμισθώτρια Στρουμπούλα Μαρία χήρας Αντωνίου, ήταν διάρκειας επτά (7) ετών ήτοι από 01-11-2014 έως και 6-10-2021.***

***Ο μισθωτής Βόγγλης Παρασκευάς του Δημητρίου με αίτησή του ζήτησε παράταση της μίσθωσης εκμετάλλευσης του περιπτέρου επί της Πλατείας Αγίου Μελετίου μέχρι την συμπλήρωση δεκαετίας της μισθωτικής σχέσης ήτοι μέχρι την 01-11-2024 σύμφωνα με το άρθρο 56 παρ. 1 του Ν.4483/2017 το οποίο αναφέρει ότι: «Μισθώσεις αδειών περιπτέρων και κυλικείων που είχαν συναφθεί πριν την έναρξη ισχύος του Ν.4325/2015 με χρονική διάρκεια μικρότερη των δέκα (10) ετών, οι οποίες δεν έχουν λήξει κατά την έναρξη ισχύος του Ν.4483/2017 (31-7-2017), παρατείνονται έως τη συμπλήρωση της δεκαετίας της μισθωτικής σχέσης».***

***Ο μισθωτής Βόγγλης Παρασκευάς του Δημητρίου μπορούσε με αίτησή του να παρατείνει την διάρκεια μίσθωσης του περιπτέρου για ακόμη δύο (2) έτη. Αλλά μετά από οχλήσεις μας δεν ενδιαφέρθηκε να αιτηθεί την παράταση των δύο (2) ετών.***

*Η τυχόν εκ νέου εκμίσθωση του περιπτέρου, θα πραγματοποιηθεί, με την διενέργεια πλειοδοτικής δημοπρασίας, κατά τις διαδικασίες που ορίζει το ΠΔ 270/81 και το άρθρο 192 παρ.1 του Ν. 3463/2006 «Κώδικας Δήμων και Κοινοτήτων» .*

*Σύμφωνα με τις διατάξεις της παρ. 1 άρθρο 74Α Ν. 3852/2010, όπως τροποποιήθηκε από το άρθρο 9 του Ν. 5056/2023-Αρμοδιότητες Δημοτικής Επιτροπής, κατά την οποία : «η δημοτική επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους».*

*Κατόπιν των ανωτέρω και λαμβάνοντας υπόψη:*

1. *την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’)*
2. *το άρθρο 76 του Ν. 4257/14 (ΦΕΚ 93/14.04.2014 τεύχος Α’)*
3. *την εγκύκλιο ΥΠ.ΕΣ. Εγκ. 38/23463/06.06.2014*
4. *τις διατάξεις του Ν. 4555/2018 , άρθρο 84 , παρ. 2β «Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του άρθρου 83 του Ν. 3852/2010»*
5. *το άρθρο 192 παρ.1 του Ν. 3463/2006 «Κώδικας Δήμων και Κοινοτήτων»*
6. *την παρ. 1 του άρθρου 74Α Ν. 3852/2010, όπως τροποποιήθηκε από το άρθρο 9 του Ν. 5056/2023-Αρμοδιότητες Δημοτικής Επιτροπής.*
7. *την υπ’ αριθμ. 264/2015 απόφαση Δημοτικού Συμβουλίου περί κανονισμού λειτουργίας περιπτέρων του Δήμου Λεβαδέων.*
8. *Την υπ’ αριθμ. 85/2024 ομόφωνη απόφαση Δημοτικής Κοινότητας Λιβαδειάς για την διατήρηση θέσης κενωθέντος περιπτέρου επί της Πλατείας Αγίου Μελετίου.*
9. *την ανάγκη εξυπηρέτησης του καταναλωτικού κοινού*

***καλείστε***

*Να γνωμοδοτήσετε για την διατήρηση ή μη του κενωθέντος περιπτέρου, που βρίσκεται στην Πλατεία Αγίου Μελετίου στην Κοινότητα Λιβαδειάς.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Τις διατάξεις του άρθου 79 παρ.1 και παρ.2 του Ν.3463/2006 περί λήψης κανονιστικών αποφάσεων των δήμων

- Την υπ’ αριθμ. 85/2024 ομόφωνη απόφαση Δημοτικής Κοινότητας Λιβαδειάς

-Την υπ αριθμ.πρωτ. 50/03-01-2025 έγγραφη εισήγηση του Τμ. Εσόδων & Περιουσίας

του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο την διατήρηση του κενωθέντος περιπτέρου, που βρίσκεται στην Πλατεία Αγίου Μελετίου στην Κοινότητα Λιβαδειάς.

**Η παρούσα απόφαση πήρε αριθμό 6/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4.Μίχας Δημήτριος ΠΙΣΤΟ ΑΠΟΣΠΑΣΜΑ

5.Ταγκαλέγκας Ιωάννης

Λιβαδειά 16 -01-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ